גביע מרקונורטה

גביע מרקונורטה (בספרדית: Copa Merconorte) היה מפעל גביע אזורי בכדורגל שפעל בין 1998 ל-2001 והפגיש בין הקבוצות הבכירות בקולומביה, אקוודור, פרו, ונצואלה ובוליביה. החל משנת 2000 צורפו למפעל קבוצות מקונפדרציית CONCACAF, עם נציגות ממקסיקו, ארצות הברית וקוסטה ריקה.

המפעל נוסד על ידי CONMEBOL, התאחדות הכדורגל הדרום אמריקאית, ופעל במקביל לגביע מרקוסור, בו השתתפו קבוצות משאר המדינות החברות ב-CONMEBOL, בהן ארגנטינה וברזיל.

טורנירי הגביע האזורי החליפו את טורניר סופרקופה סודאמריקנה, שהפסיק את פעילותו שנה קודם לכן. בשנת 2000 התמזגו גביעים אלו עם גביע קונמבול, הגביע השלישי בחשיבותו, על מנת ליצור טורניר יחיד למחצית השנייה של השנה. בשנת 2001 הפסיקו הגביעים האזוריים את פעילותם, ובמקומם נוצר מפעל חדש, קופה סודאמריקנה.

לאורך ארבע המהדורות של המפעל זכו בו רק קבוצות מקולומביה. שיאנית הזכיות היא אתלטיקו נסיונל שזכתה בתואר פעמיים. הזוכה האחרונה בתואר (2001) היא מיונאריוס, שגברה בגמר על אמלק מאקוודור. אמלק הייתה לקבוצה היחידה שאינה קולומביאנית שמעפילה לגמר הטורניר.

 השתתפות במפעל 
לקראת ייסוד המפעל חילקה CONMEBOL הזמנות ל-12 קבוצות מחמש חברות הקונפדרציה המשתתפות במפעל. ההחלטה על הקבוצות המשתתפות נעשתה תוך התחשבות בהישגים היסטוריים ונוכחיים ובחשיבותה בתוך המדינה בה היא פועלת, וללא קשר למיקומן בליגה באותה העונה. בשתי המהדורות הראשונות הוזמנו ארבע קבוצות מקולומביה, שלוש קבוצות מאקוודור ומפרו, וקבוצה אחת מוונצואלה ומבוליביה.

לאחר שתי מהדורות בפורמט הראשוני, הוחלט להזמין למפעל חמש קבוצות מקונפדרציית CONCACAF. המפעל הורחב ל-16 קבוצות, וכרטיס אחד נלקח מקולומביה לטובת המוזמנות החדשות. בטורניר של שנת 2000 הוזמנו ארבע קבוצות ממקסיקו ואחת מקוסטה ריקה, בעוד במהדורת 2001 זומנו שלוש מקסיקניות ושתי נציגות מארצות הברית.

26 קבוצות נטלו חלק במפעל, ושמונה מתוכן נטלו חלק בכל ארבע המהדורות. המשתתפות בטורניר היו:

קבוצהמספר השתתפויותשניםאמריקה קאלי41998, 1999, 2000, 2001אתלטיקו נסיונל41998, 1999, 2000, 2001מיונאריוס41998, 1999, 2000, 2001ברצלונה41998, 1999, 2000, 2001אמלק41998, 1999, 2000, 2001אליאנסה לימה41998, 1999, 2000, 2001ספורטינג קריסטל41998, 1999, 2000, 2001אוניברסיטריו דה דפורטס41998, 1999, 2000, 2001אל נסיונל31998, 1999, 2000קראקס21998, 1999דה סטרונגסט21998, 1999גוודלחרה22000, 2001נקקסה22000, 2001דפורטיבו קאלי11998אינדפנדיינטה סנטה פה11999אוריינטה פטרולרו12000אלחואלנסה12000אסטודיאנטס מרידה12000פצ'וקה12000דפורטיבו טולוקה12000בלומינג12001אאוקאס12001דפורטיבו איטלצ'קאו12001סנטוס לגונה12001ספורטינג קנזס סיטי12001מטרוסטארס12001

 שיטת המפעל 
בשתי המהדורות הראשונות של המפעל שיחקו בו 12 קבוצות. בשלב הראשון חולקו הקבוצות לשלושה בתים בני ארבע קבוצות כל אחד. הקבוצות המוגרלות לכל בית שיחקו ביניהן בשני סיבובים (בית וחוץ), ובתום שישה מחזורים העפילו שלוש הקבוצות בראשי הבתים והסגנית הטובות ביותר אל שלב חצי הגמר.

שלבי חצי הגמר והגמר נערכו בשיטת נוקאאוט, והקבוצות נפגשו ביניהן בשיטת בית-חוץ. החל משלב זה להפרש השערים לא הייתה משמעות, כך שאם הושגו שתי תוצאות תיקו או שהושג ניצחון לכל קבוצה, נקבע שוויון בין הקבוצות ללא התחשבות בפער שערים או בחוק שערי חוץ וההכרעה עברה לדו-קרב בעיטות עונשין.

בשנת 2000, עם הצטרפות הקבוצות מ-CONCACAF והרחבת המפעל ל-16 קבוצות, נוסף בית אחד לשלב הראשון, ובוטלה העפלת הסגנית הטובה ביותר כך שארבע הקבוצות בראשי הבתים העפילו לחצי הגמר.

 היסטוריית מפגשי הגמר 
 זכיות לפי עונה 
שנהמארחתתוצאהאורחתאצטדיון1998אתלטיקו נסיונל0-3דפורטיבו קאליאטנאסיו חירארדוט, מדייןדפורטיבו קאלי1-1אתלטיקו נסיונלפסקואל גררו, קאליהקבוצה הזוכה:  אתלטיקו נסיונל1999אמריקה קאלי2-1אינדפנדיינטה סנטה פהפסקואל גררו, קאליאינדפנדיינטה סנטה פה1-05-3פאמריקה קאלינמסיו קמאצ'ו, בוגוטההקבוצה הזוכה:  אמריקה קאלי2000מיונאריוס0-0אתלטיקו נסיונלנמסיו קמאצ'ו, בוגוטהאתלטיקו נסיונל1-2מיונאריוסאטנאסיו חירארדוט, מדייןהקבוצה הזוכה:  אתלטיקו נסיונל2001מיונאריוס1-1אמלקנמסיו קמאצ'ו, בוגוטהאמלק1-13-1פמיונאריוסג'ורג' קאפוול, גואיאקילהקבוצה הזוכה:  מיונאריוס

 זכיות לפי קבוצה 
 קבוצה  זכיות  שנים  סגנות  שנים אתלטיקו נסיונל  2  1998, 2000  0  - מיונאריוס  1  2001  1  2000 אמריקה קאלי  1 1999  0  - דפורטיבו קאלי  0  -  1  1998 אמלק  0  -  1  2001 אינדפנדיינטה סנטה פה  0  -  1  1999

 זכיות לפי מדינה 
 מדינה  זכיות  סגנויות  4  3  0  1

 הישגים אישיים 
מלך השערים של קופה מרקונורטה בכל הזמנים הוא אוטילינו טנוריו מאקוודור. לזכותו 11 שערים בטורניר, כולם במדי אמלק. שבעה משעריו בטורניר נכבשו במהדורה של שנת 2001, בהם שני שעריה של אמלק במשחקי הגמר מול מיונאריוס.

מלכי השערים של הטורניר לפי עונה הם:

 שנה  שחקן  קבוצה  שערים1998הקטור פריניידר מוראנטסרפאל קסטז'יןהקטור הורטאדוקרלוס אלברטו חוארסאל נסיונלאתלטיקו נסיונלקראקסאמריקה קאליאמלק 41999חואן גרסיה ריבאסקראקס 62000קרלוס אלברטו קסטרומיונאריוס 62001אוטילינו טנוריואמלק 7

 קישורים חיצוניים 
 גביע מרקונורטה באתר rsssf

קטגוריה:תחרויות כדורגל בין-לאומיות למועדונים
קטגוריה:תחרויות כדורגל באמריקה הדרומית
קטגוריה:תחרויות כדורגל לא פעילות